
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Μαρτίου 2017 


ΤΕΥΧΟΣ ΠΡΩΤΟ 


Αρ. Φύλλου 34 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 20 

Καθορισμός των προϋποθέσεων άσκησης επαγ¬ 
γέλματος Τεχνολόγου Ιατρικών Εργαστηρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 4 του άρθρου 52 του ν. 2519/1997 «Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις» (Α' 165) όπως τροπο¬ 
ποιήθηκε με το άρθρο 39 του ν. 4058/2012 (Α' 63) «Πα¬ 
ροχή υπηρεσιών ασφάλειας από ένοπλους φρουρούς 
σε εμπορικά πλοία και άλλες διατάξεις», 

β) των παρ. 1 και 2 του άρθρου 1, των παρ. 1 και 2 του 
άρθρου 2 και της παρ. 1 του άρθρου 3 του ν. 3919/2011 
«Αρχή της επαγγελματικής ελευθερίας, κατάργηση αδι¬ 
καιολόγητων περιορισμών στην πρόσβαση και άσκηση 
επαγγελμάτων» (Α' 32), όπωςτροποποιήθηκε και ισχύει, 

γ) του π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

2. Την αριθ. Υ25/6-10-2015(Β' 2144) Απόφαση του 
Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Παύλο Πολάκη». 

3. Την αριθμ. 12 απόφαση της 256ης Ολομ/24.06.2016 
του Κεντρικού Συμβουλίου Υγείας. 

4. Το γεγονός ότι από την εφαρμογή των διατάξεων 
του διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ'αριθμ 232/2016 Γνωμοδότηση του Συμβου¬ 
λίου της Επικράτειας, ύστερα από πρόταση του Αναπλη¬ 
ρωτή Υπουργού Υγείας. 

Άρθρο 1 

Χορήγηση Βεβαίωσης Άσκησης Επαγγέλματος 

Για τη χορήγηση βεβαίωσης άσκησηςτου επαγγέλμα¬ 
τος του Τεχνολόγου Ιατρικών Εργαστηρίων απαιτείται: 

α. Πτυχίο του Τμήματος Ιατρικών Εργαστηρίων της 
Σχολής Επαγγελμάτων Υγείας και Πρόνοιας των Ανωτά- 
των Τεχνολογικών Εκπαιδευτικών Ιδρυμάτων (Α.Τ.Ε.Ι.) 
της ημεδαπής, ή 

β. Πτυχίο του τμήματος Τεχνολόγων Ιατρικών Ερ¬ 
γαστηρίων της Ανωτέρας Σχολής Στελεχών Υγείας και 


Κοινωνικής Πρόνοιας των Κέντρων Ανωτέρας Τεχνικής 
και Επαγγελματικής Εκπαίδευσης (Κ.Α.Τ.Ε.Ε.) που έχει 
αναγνωριστεί ως ισότιμο προς το ανωτέρω ή 
γ. Τίτλος σπουδών της αλλοδαπής αναγνωρισμένος 
από τον Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (Δ.Ο.Α.Τ.Α.Π.) ως ισό¬ 
τιμος και αντίστοιχος με τα πτυχία Τεχνολόγων Ιατρικών 
Εργαστηρίων της ημεδαπής ή 
δ. Απόφαση αναγνώρισης Επαγγελματικών Προσό¬ 
ντων Τεχνολόγου Ιατρικών Εργαστηρίων του Συμβουλί¬ 
ου Αναγνώρισης Επαγγελματικών Προσόντων (Σ.Α.Ε.Π.) 
σύμφωνα με τις διατάξεις του Π.Δ. 38/2010 (Α' 78), όπως 
τροποποιήθηκε και ισχύει. 

Άρθρο 2 

Αρμόδια αρχή - Υποβολή δικαιολογητικών 

1. Αρμόδια αρχή για τη χορήγηση βεβαίωσης άσκησης 
επαγγέλματος Τεχνολόγου Ιατρικών Εργαστηρίων ορίζε¬ 
ται η κατά τόπους Περιφέρεια ή Περιφερειακή Ενότητα. 

2.0 ενδιαφερόμενος να ασκήσει το επάγγελμα κατα¬ 
θέτει στη Δ/νση ή Τμήμα Δημόσιας Υγείας της οικείας 
Περιφέρειας ή Περιφερειακής Ενότητας (πρώην Νομαρ¬ 
χίας) αναγγελία έναρξης άσκησηςτου επαγγέλματος συ- 
νοδευόμενη από τα ακόλουθα δικαιολογητικά: 

α. Αντίγραφο πτυχίου του Τμήματος Ιατρικών Εργα¬ 
στηρίων των Ανωτάτων Τεχνολογικών Εκπαιδευτικών 
Ιδρυμάτων (ΤΕΙ) ή πτυχίου ΚΑΤΕΕ Τεχνολόγων Ιατρικών 
Εργαστηρίων αναγνωρισμένου ως ισότιμου από το αρ¬ 
μόδιο ΤΕΙ ή πτυχίου εξωτερικού με επίσημη μετάφραση 
καθώς και πράξη ισοτιμίας και αντιστοιχίας αυτού εκ- 
δοθείσα από τις αρμόδιες υπηρεσίες αναγνώρισης (ΙΤΕ 
ή ΔΟΑΤΑΠ) ή απόφασης αναγνώρισης επαγγελματικών 
προσόντων του Συμβουλίου Αναγνώρισης Επαγγελμα¬ 
τικών Προσόντων (ΣΑΕΠ) σύμφωνα με τις διατάξεις του 
ΠΔ 38/2010 (Οδηγία 2005/36/ΕΚ). 

β. Φωτοαντίγραφο της αστυνομικής ταυτότητας ή δι¬ 
αβατηρίου ή οποιουδήποτε δημοσίου εγγράφου πιστο¬ 
ποίησης της ταυτότητας του ενδιαφερομένου. 

γ. Αντίγραφο ποινικού μητρώου γενικής χρήσης του 
τελευταίου τριμήνου, από το οποίο να προκύπτει ότι ο 
ενδιαφερόμενος δεν έχει υποπέσει σε αδικήματα για τα 
οποία προβλέπεται η προσωρινή απαγόρευση άσκησης 
του επαγγέλματος κατ' άρθρο 3 παρ. 1 α του παρόντος, 
δ. Δύο (2) πρόσφατες φωτογραφίες, 
ε. Παράβολο δημοσίου ταμείου 7,63 €. 
στ. Παράβολο χαρτοσήμου 29,35 €. 

Τεύχος Α'34/20.03.2017 


ζ. Για τους μη έχοντες την ελληνική ιθαγένεια απαιτεί¬ 
ται βεβαίωση εγγραφής πολίτη κράτους της Ε.Ε. (άρθρο 
42 του ν. 4071/2012 (Α' 85) ή πιστοποιητικό μόνιμης δι¬ 
αμονής κοινοτικού υπηκόου (κάρτα Ευρωπαίου πολίτη, 
άρθρο 42 του ν. 4071/2012 (Α' 85)) ή δελτίο ταυτότητας 
ομογενούς ή άδεια διαμονής ομογενούς (άρθρο 81 του 
ν. 4251/2014 (Α' 80)) ή δελτίο διαμονής μέλους οικογέ¬ 
νειας Έλληνα/-ίδας ή δελτίο μόνιμης διαμονής ή προσω¬ 
ποπαγής άδεια διαμονής υπηκόων τρίτων χωρών (άρ¬ 
θρα 82,83,84,85 του ν. 4251/2014) ή άδεια επί μακράν 
διαμένοντος υπηκόου τρίτης χώρας (άρθρα 88, 97 και 
106 του ν. 4251 /2014) ή άδεια διαμονής δεύτερης γενιάς 
(άρθρο 108 του ν. 4251/2014) ή κατοχή μπλε κάρτας της 
Ε.Ε. (άρθρο 114του ν. 4251/2014) ή δεκαετής άδεια πα¬ 
ραμονής (άρθρο 138 του ν. 4251/2014). 

3. Η αρχή δύναται εντός τριών μηνών από τη λήψη 
της αναγγελίας να απαγορεύσει την άσκηση του επαγ¬ 
γέλματος στην περίπτωση που δεν συγκεντρώνονται οι 
νόμιμες προϋποθέσεις προς τούτο ή δεν προκύπτει η 
συνδρομή τους από τα υποβληθέντα στοιχεία. 

Άρθρο 3 

Προσωρινή ή οριστική απαγόρευση 
άσκησης του επαγγέλματος 

1. Η άσκηση του επαγγέλματος απαγορεύεται προσω¬ 
ρινά με αιτιολογημένη απόφαση του οικείου Περιφερει¬ 
άρχη στις ακόλουθες περιπτώσεις: 

α) Καταδίκης για κακούργημα ή πλημμέλημα, για κλο¬ 
πή, υπεξαίρεση (κοινή ή στην Υπηρεσία), απάτη, εκβία¬ 
ση, πλαστογραφία, κιβδηλία, παραχάραξη, για παράβα¬ 
ση του νόμου περί ναρκωτικών, για ανθρωποκτονία από 
πρόθεση, για αρπαγή προσώπου, για εγκλήματα κατά 
της γενετήσιας ελευθερίας, για εγκλήματα οικονομικής 
εκμετάλλευσης της γενετήσιας ζωής, για αισχροκέρδεια, 
δωροδοκία ή δωροληψία, παράβαση καθήκοντος, για 
έγκλημα κατά των ηθών και λιποταξία. 

β) Στέρησης των πολιτικών δικαιωμάτων λόγω ποινι¬ 
κής καταδίκης ή 

γ) Θέσης σε δικαστική συμπαράσταση. 

Η προσωρινή απαγόρευση, που δεν υπερβαίνει το ένα 
(1) έτος, επιβάλλεται για παραβάσεις της παραγράφου 
1 α' του παρόντος άρθρου, ανάλογα με τη βαρύτητα 
του αδικήματος, με αιτιολογημένη απόφαση του οικείου 
Περιφερειάρχη, μετά από εισήγηση του αρμόδιου οργά¬ 
νου ελέγχου των παραβάσεων αυτών, στην περίπτωση 
δε στέρησης των πολιτικών δικαιωμάτων ή θέσης σε 
δικαστική συμπαράσταση για όσο διάστημα διαρκεί η 
στέρηση αυτή ή η θέση σε δικαστική συμπαράσταση. 


2. Οριστική απαγόρευση άσκησης του επαγγέλματος 
επιτρέπεται και η βεβαίωση άσκησης επαγγέλματος 
ανακαλείται με αιτιολογημένη απόφαση του οικείου 
Περιφερειάρχη σε περίπτωση: 

α. αμετάκλητης καταδικαστικής απόφασης για τα αδι¬ 
κήματα που αναφέρονται στην παρ. 1 α’ του παρόντος 
άρθρου, 

β. παράβασης του άρθρου 4 παρ. 1 του παρόντος ήτοι 
άσκησης καθηκόντων καθ'υπέρβαση ή παράβαση των 
καθορισθέντων επαγγελματικών δικαιωμάτων σύμφωνα 
με την ισχύουσα νομοθεσία. 

Άρθρο 4 

Πλαίσιο άσκησης του επαγγέλματος 

1. Οι Τεχνολόγοι Ιατρικών Εργαστηρίων, που πληρούν 
τις προϋποθέσεις νόμιμης άσκησης του επαγγέλματος, 
κατά τα οριζόμενα στις διατάξεις των άρθρων 1 και 2 
του παρόντος, παρέχουν τις υπηρεσίες τους σύμφωνα 
με τα καθορισθέντα επαγγελματικά τους δικαιώματα 
όπως αυτά προκύπτουν από το π.δ. 163/1996(118 Α') 
«Επαγγελματικά Δικαιώματα των πτυχιούχων του Τμή¬ 
ματος Ιατρικών Εργαστηρίων της Σχολής Επαγγελμάτων 
Υγείας και Πρόνοιας των Τεχνολογικών Εκπαιδευτικών 
Ιδρυμάτων (Τ.Ε.Ι.)». 

2. Η εποπτείατου έργου του Τεχνολόγου Ιατρικών Ερ¬ 
γαστηρίων ως ελεύθερου επαγγελματία αποτελεί έργο 
των αρμοδίων Περιφερειών. Κατά την άσκηση της επο- 
πτείας πρέπει να διασφαλίζεται η εφαρμογή των διατά¬ 
ξεων του παρόντος Διατάγματος για τη διαφύλαξη της 
Δημόσιας Υγείας και του ιδιωτικού απόρρητου. 

Άρθρο 5 

Τήρηση Μητρώου 

Οι αρμόδιες υπηρεσίες των Περιφερειών της χώρας 
υποχρεούνται να τηρούν από την έναρξη ισχύος του 
παρόντος διατάγματος ηλεκτρονικά μητρώα, στα οποία 
καταχωρούνται οι χορηγούμενες βεβαιώσεις, αντίγραφα 
των οποίων κοινοποιούνται ηλεκτρονικά στη Διεύθυνση 
Επαγγελματιών Υγείας του Υπουργείου Υγείας. 

Στον Υπουργό Υγείας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 3 Μαρτίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Αναπληρωτής Υπουργός Υγείας 

ΠΑΥΛΟΣ ΠΟΛΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θί(4>6ί.αΓ 










